Document ID: 31987R0219

KOMISSION ASETUS (ETY) N:o 219/87,
annettu 26 päivänä tammikuuta 1987,
Portugaliin tuotavien oliiviöljyn ja öljykakkujen täydentävän kaupan järjestelmän soveltamista koskevista yksityiskohtaisista säännöistä annetun asetuksen (ETY) N:o 1634/86 muuttamisesta sekä ohjeellisen katon vahvistamisesta oliiviöljyn ja öljykakkujen tuonnille Portugaliin vuonna 1987
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 251 artiklan,
ottaa huomioon täydentävän kaupan järjestelmän soveltamista koskevista yleisistä säännöistä 25 päivänä helmikuuta 1986 annetun neuvoston asetuksen (ETY) N:o 569/86(1)ja erityisesti sen 7 artiklan 1 kohdan,
sekä katsoo, että
liittymisasiakirjan 249 artiklassa määrätään, että oliiviöljyä ja öljykakkuja koskee täydentävä kaupan järjestelmä (TKJ); mainitun asiakirjan 251 artiklassa määrätään, että jokaisen markkinointivuoden alussa on periaatteessa laadittava ennuste oliiviöljyn ja öljykakkujen tuotantoa ja kulutusta Portugalissa koskevien arvioiden perusteella; öljykakkujen osalta viiteajanjaksona olisi kuitenkin käytettävä kalenterivuotta; vahvistetut ohjeelliset katot perustuvat tällä tavoin laadittuihin ennusteisiin,
komission asetuksessa (ETY) N:o 1634/86(2), sellaisena kuin se on viimeksi muutettuna asetuksella (ETY) N:o 3507/86(3), vahvistetaan yksityiskohtaiset säännöt täydentävän kaupan järjestelmän soveltamisesta Portugaliin tuotavaan oliiviöljyyn ja öljykakkuihin sekä Portugalia koskevat ohjeelliset katot 1 päivän maaliskuuta ja 31 päivän joulukuuta 1986 väliseksi ajaksi,
TKJ-tuontilupien yhteydessä annettavien vakuuksien määrää olisi alennettava,
ohjeelliset katot olisi vahvistettava öljykakkujen osalta vuodeksi 1987 ja oliiviöljyn osalta markkinointivuodeksi 1986/1987, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1634/86 2 artiklan 2 kohdassa luvut 50 ja 30 luvuilla 5 ja 3.
2 artikla
1. Ohjeelliseksi katoksi muista jäsenvaltioista lähtöisin olevan yhteisen tullitariffin alanimikkeeseen 15.07 A kuuluvan oliiviöljyn tuonnille Portugaliin vahvistetaan 1 päivän marraskuuta 1986 ja 31 päivän lokakuuta 1987 väliseksi ajaksi 3 750 tonnia.
2. Ohjeelliseksi katoksi muista jäsenvaltioista lähtöisin olevien yhteisen tullitariffin alanimikkeeseen 23.04 B kuuluvien öljykakkujen tuonnille Portugaliin vahvistetaan vuodeksi 1987 27 000 tonnia.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Edellä olevaa 2 artiklaa sovelletaan 1 päivästä marraskuuta 1986.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä tammikuuta 1987.

Labels: 3
17
18
6